Folketing
2008-02-27

Jeg har lige tjekket det, og vi har tre gange sidste år bedt om at få præsenteret irakiske flygtninge, men det er altså ikke blevet til flere end de nævnte 18. Der er så i øvrigt i Udlændingeservice planlagt en kvoterejse til Nepal i år med henblik på genbosætning af bhutanesiske flygtninge og mulighed for sammen med de øvrige genbosætningslande at løse en langvarig fastlåst flygtningesituation. De øvrige kvoterejser kan jeg oplyse bliver i år til Malaysia med henblik på genbosætning af burmesiske flygtninge og så til nogle lande i Afrika. Det er klart, at vi løbende vurderer behovet, først og fremmest i Udlændingeservice, og man har løbende samarbejde med FN's flygtningehøjkommissær, men jeg understreger altså, at der ikke er blevet præsenteret flere for os, som kunne opfylde betingelserne for at få flygtningestatus.